78 บจ. เพิ่มช่องทางการนำเสนอข้อมูลผ่านโทรศัพท์มือถือ
78 บจ.&nbsp; ร่วม Opportunity Day ถ่ายทอดสดการนำเสนอข้อมูล ผ่านเว็บ พร้อมทดสอบบริการใหม่รับชมผ่าน Apple's iPhone iPad BlackBerryและระบบปฏิบัติการ Android
2 พ.ย. 2553

78 บจ.  ร่วม Opportunity Day ถ่ายทอดสดการนำเสนอข้อมูล ผ่านเว็บ พร้อมทดสอบบริการใหม่รับชมผ่าน Apple's iPhone iPad BlackBerryและระบบปฏิบัติการ Android
นายชนิตร ชาญชัยณรงค์ ผู้ช่วยผู้จัดการ กลุ่มงานผู้ออกหลักทรัพย์และบริษัทจดทะเบียน และผู้จัดการตลาดหลักทรัพย์ เอ็ม เอ ไอ (mai) เปิดเผยว่า จากการที่ตลาดหลักทรัพย์ฯได้เพิ่มช่องทางให้บริษัทจดทะเบียนนำเสนอข้อมูลแก่ผู้ลงทุน ผู้สนใจ นักวิเคราะห์ รวมทั้งสื่อมวลชนผ่านการถ่ายทอดสด Live Opportunity Day Webcast ซึ่งที่ผ่านมาได้รับการตอบรับเป็นอย่างดี
โดยมีผู้รับชมกว่า 50,000 ราย ทั้งจากในประเทศและต่างประเทศกว่า 60 ประเทศ โดย 5ประเทศที่เข้ารับชมสูงสุดได้แก่ ออสเตรเลีย สหรัฐอเมริกา ญี่ปุ่น สิงคโปร์ และมาเลเซีย ในครั้งนี้ตลาดหลักทรัพย์ฯ เพิ่มช่องทางการนำเสนอข้อมูลให้มากยิ่งขึ้น ตอบสนองไลฟ์สไตล์ผู้ลงทุนรุ่นใหม่โดยทดสอบการรับชมผ่านโทรศัพท์มือถือ Smart Phone ซึ่งสามารถเชื่อมต่อผ่านระบบ 3G WiFi  และ EDGE
สำหรับไตรมาส 3 ปีนี้ มีบริษัทเข้าร่วมกิจกรรม 78 บริษัท (SET 65 บริษัทและ mai 13 บริษัท) เป็นบริษัทในกลุ่ม SET50 จำนวน 13 บริษัท ได้แก่ บมจ. แอดวานซ์ อินโฟร์ เซอร์วิส (ADVANC) บมจ.บางจากปิโตรเลียม (BCP) บมจ. ซีพี ออลล์ (CPALL) บมจ. เซ็นทรัลพัฒนา (CPN) บมจ. เดลต้า อีเลคโทรนิคส์(ประเทศไทย) (DELTA) บมจ. โทเทิ่ล แอ็คเซ็ส คอมมูนิเคชั่น (DTAC) บมจ. โกลว์ พลังงาน (GLOW) บมจ.อินโดรามา เวนเจอร์ส  (IVL) บมจ. ไมเนอร์ อินเตอร์เนชั่นแนล (MINT) บมจ. พรีเชียส ชิพปิ้ง (PSL) บมจ.ไทยออยล์ (TOP) บมจ. น้ำประปาไทย (TTW) และ บมจ. ทรู คอร์ปอเรชั่น (TRUE)และมีบริษัทที่ร่วมกิจกรรมเป็นครั้งแรกคือ บมจ. ช.การช่าง (CK) บมจ. ไทยออยล์ (TOP) และ บมจ. ทรูคอร์ปอเรชั่น (TRUE) ตลอดทั้งปี 2553 มีบริษัทเข้าร่วมถึง 150 บริษัท มูลค่าตลาดรวม 2.3 ล้านล้านบาทซึ่งสูงสุดตั้งแต่เริ่มมีกิจกรรม Opportunity Day
ในวันที่ 18-19 พฤศจิกายน 2553  ตลาดหลักทรัพย์ฯ จะจัดกิจกรรม Opportunity Day ในงาน SET in the City 2010 ที่ห้องประชุมชั้น 5 สยามพารากอน และนำเสนอช่องทางรับชมกิจกรรม Live Opportunity Day Webcastที่บูธตลาดหลักทรัพย์ฯ พร้อมแจกหนังสือ SET Stock Focus: STEEL ฟรีเพื่อให้ข้อมูลเจาะลึกของบริษัทจดทะเบียนที่ประกอบธุรกิจเกี่ยวกับเหล็ก ตามที่ตลาดหลักทรัพย์ฯได้ปรับเพิ่มหมวดธุรกิจเหล็ก (Steel Sector) ภายใต้กลุ่มสินค้าอุตสาหกรรม (Industrials Group)และจะย้ายบริษัทจดทะเบียน 27 แห่ง มารวมไว้ในหมวดดังกล่าว ตั้งแต่วันที่ 4 มกราคม 2554 เป็นต้นไปซึ่งจะเป็นประโยชน์ต่อการวิเคราะห์ข้อมูลและตัดสินใจลงทุนของผู้ลงทุน นักวิเคราะห์ และผู้สนใจ